**VÁLLALKOZÁSI szerződés tervezete**

amely létrejött

egyrészről a **Főnix Rendezvényszervező Közhasznú Nonprofit Kft**. (4026 Debrecen, Hunyadi u.1-3.; képviseli: Bódor Edit ügyvezető), mint **megrendelő** (a továbbiakban: **Megrendelő**),

másrészről a.................. (székhelye: ....................., cégjegyzékszáma: ..........................., adószáma: ....................., bankszámlaszáma: .........................., képviseletében: ........................ ügyvezető), mint **vállalkozó** (továbbiakban: **Vállalkozó**), együttes említésük esetén Felek között az alábbi helyen és napon, az alábbi feltételek szerint:

**Előzmények:**

Megrendelő „Nyomdai szolgáltatás beszerzése”tárgyban a közbeszerzésekről szóló 2015. évi CXLIII. tv. (a továbbiakban: Kbt.) 117. § alapján közbeszerzési eljárást folytatott le az közbeszerzési dokumentumokban foglaltak szerint, melynek során a ........................................ került kihirdetésre nyertes ajánlattevőként, és ennek eredményeképpen létrejött az alábbi vállalkozási szerződés.

A hivatkozott közbeszerzési eljárás megindításának időpontja: .......................

1. **A szerződés tárgya:**

Megrendelő megrendeli, Vállalkozó elvállalja a nyomdai termékek készítését és szállítását az ajánlati dokumentációban foglaltak szerint.

Jelen szerződés elválaszthatatlan mellékletét képezik a közbeszerzési eljárás közbeszerzési dokumentumai, különösen de nem kizárólagosan az eljárást megindító felhívás, a műszaki specifikáció továbbá Vállalkozó által benyújtott ajánlat azok fizikai csatolása nélkül is.

A jelen szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek.

1. **Fizetési feltételek:**

A vállalkozó képzett ajánlati árának összege: ......................Ft.

Vállalkozó a szerződés mellékletét képező ártáblázatban szereplő egységárak alapján jogosult az elvégzett feladatok ellenértékére. A felek közötti elszámolás alapját az ártáblázatban szereplő egységárak képezik. A teljesítést Vállalkozó köteles a Megrendelő egyoldalú eseti megrendelései alapján elvégezni. A megrendelés során a Megrendelő közli az adott megrendelés jellemzőt, paramétereit, mennyiségi adatait valamint a teljesítés határidejét. Felek rögzítik, hogy a Megrendelő nevében cégjegyzésre jogosult által aláírt megrendelő szkennelt példányának elektronikus úton történő megküldése hivatalos megrendelésnek minősül. Vállalkozó kizárólag a megküldött megrendelő birtokában kezdheti meg a munkavégzést.

Az igazolt teljesítés ellenszolgáltatásának kifizetése havonta, az adott hónapban teljesítetett szolgáltatás ellenértéke tekintetében, a Ptk. 6:130. § (1)-(2) bekezdése szerinti fizetési határidővel történik, figyelemmel a Kbt. 135. § (1) bekezdésében foglaltakra. A szerződés, az elszámolás és a kifizetés pénzneme forint (HUF).

A Vállalkozó az általa kiállított számlát 1 példányban a Megrendelő képviselőjének küldi meg (adja át) minden hónap 5. napjáig, amennyiben a megelőző hónapban megrendelés teljesítése felmerült. Vállalkozó a benyújtott számla mellékleteként köteles olyan számlarészletezőt benyújtani, melyben kimutatja az elvégzett munkák pontos tartalmát. A Vállalkozó által kiállított számlát a Megrendelő ezzel felhatalmazott képviselője leigazolja.

A teljesítés igazolása a Vállalkozó által a leszállított termékekkel egyidejűleg megküldött szállítólevél Megrendelő Marketing Csoportja általi leigazolásával történik. A számla a leigazolt szállítólevél Megrendelő által történő visszaküldését követően nyújtható be.

Megrendelő a számlát a kézhezvétel napját követő 30 napon belül átutalással egyenlíti ki. Amennyiben bármely okból nem állapítható meg egyértelműen a számla kézhezvételének időpontja, vagy a Vállalkozó a számlát a teljesítést megelőzően nyújtja be, a fizetési határidő a szerződés szerinti teljesítés napját követő 30. nap.

Szerződő Felek megállapodnak abban, hogy Vállalkozó által kiállított számla melléklete egy 30 napnál nem régebbi nemlegesnek minősülő együttes adóigazolás, amellyel a Vállalkozó igazolja, hogy az állami adóhatóságnál és a vámhatóságnál nyilvántartott köztartozása nincs, vagy a nyertes ajánlattevő a kifizetés időpontjában szerepel a NAV honlapján megtekinthető a *„Köztartozásmentes Adózók Adatbázisában”*.

1. **A szerződés időtartama, teljesítési határidők:**

Jelen szerződés a megkötésének napjától számított 12 hónapos határozott időtartamra szól.

A teljesítést Vállalkozó köteles a Megrendelő egyoldalú eseti megrendelései alapján elvégezni. A megrendelés során a Megrendelő közli az adott megrendelés teljesítési határidejét a közbeszerzési dokumentumok részét képező specifikációban foglaltakkal összhangban.

**Szerződéses biztosítékok:**

a) Késedelmi kötbér:

A késedelmi kötbért Megrendelő a közbeszerzési dokumentumokban meghatározott szerződéses feltételekhez, feladatokhoz kapcsolódóan az eseti megrendelésekben meghatározott határidő tekintetében beálló késedelem esetén érvényesít. Késedelmes teljesítés esetén a késedelmi kötbér mértéke - minden megkezdett késedelmes nap után – az adott megrendelés nettó értékének 1%-a azzal, hogy a késedelem maximális időtartama eseti megrendelésenként legfeljebb 10 nap lehet. Az ezt meghaladó késedelmet Megrendelő súlyos szerződésszegésnek tekinti, mely megnyitja számára a szerződés azonnali hatályú felmondásának és meghiúsulási kötbér érvényesítésének lehetőségét. A késedelmi kötbér az egyes eseti megrendelésekhez kapcsolódóan külön-külön kerül felszámításra, azaz halmozódhat.

b) Hibás teljesítési kötbér: Vállalkozó hibásan teljesít, amennyiben a feladatok ellátása nem felel meg a Megrendelő által a közbeszerzési dokumentumokban és az eseti megrendelésekben rögzített elvárásainak, az előírásoknak, szakmai szokásoknak. A kötbér alapja és mértéke a hibás teljesítéssel érintett eseti megrendelés nettó árának 10%-a.

c.) Meghiúsulási kötbér: Ha a teljesítés olyan okból, melyért Vállalkozó a felelős meghiúsul, valamint abban az esetben, ha Vállalkozó késedelme meghaladja a 10 naptári napot, Megrendelő jogosult a szerződéstől elállni, illetve azt azonnali hatályú felmondással megszüntetni, Vállalkozó pedig egyösszegű meghiúsulási kötbér fizetésére kötelezett. A meghiúsulási kötbér összege a teljes képzett nettó ajánlati ár 20%-a.

Szerződő Felek rögzítik, hogy Vállalkozó kötbérfizetési kötelezettsége nem érinti a kötbéren felüli kártérítési kötelezettségét. A Vállalkozó kizárólagosan felelős minden olyan kárért, melyet alkalmazottai, alvállalkozói, vagy egyéb teljesítési segédei a Megrendelőnek, más alvállalkozóknak, illetve harmadik személynek okoztak. Vállalkozó az általa okozott károkat köteles közvetlenül rendezni, illetve a Megrendelőt mentesíteni, minden kárigény követelés alól, amelyek az általa okozott károkkal kapcsolatban merültek fel. A Vállalkozó köteles megfizetni a Megrendelő számára minden olyan bírságot, hatósági díjat, egyéb költséget, amelyet a Megrendelőre a Vállalkozónak, illetve alvállalkozójának, szub-alvállalkozójának, egyéb teljesítési segédjének magatartása, vagy mulasztása miatt szabtak ki.

Megrendelő jogosult a – Vállalkozó által elismert – kötbérkövetelését az általa a Vállalkozónak fizetendő összegbe beszámítani, úgy hogy a kötbér összege levonásra kerül a számlából. Amennyiben Megrendelőnek Vállalkozó nem teljesítése következtében nem keletkezik ellenérték-fizetési kötelezettsége, úgy Megrendelő Kötbér Értesítőt küldhet a Vállalkozónak, aki annak kézhezvételétől számított 8 napon belül köteles a kötbért Megrendelő részére kifizetni.

1. **Fizetés késedelme:**

Amennyiben a Megrendelő a fizetési kötelezettségének teljesítésével késedelembe esik, úgy a késedelembe esés időpontjától kezdődően a fizetési kötelezettség teljesítéséig terjedő időszakra köteles a Vállalkozónak – az őt megillető díjazáson felül – a Ptk.-ban meghatározott mértékű késedelmi kamatot is megfizetni.

1. Vállalkozó jogosult alvállalkozók igénybevételére amennyiben ajánlatában jelezte, az alvállalkozók tevékenységéért azonban sajátjaként felel. Szerződő felek rögzítik, hogy a teljesítésében az ajánlatban megjelölt alvállalkozó működhet közre. Vállalkozó köteles a megrendelőnek bejelenteni, ha olyan alvállalkozót kíván bevonni a teljesítésbe, amelyet az ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a kizáró okok hatálya alatt.
2. Amennyiben Vállalkozó a jelen szerződés mellékletét képező ajánlata szerint alvállalkozó(ka)t von be a teljesítésbe, az alvállalkozó(k)kal csak a Vállalkozó áll jogviszonyban és tevékenységükért kizárólagosan a Vállalkozó a felelős. A Vállalkozó a jogosan igénybe vett alvállalkozó(i)ért úgy felel, mintha a feladatot maga látta volna el, jogosulatlan igénybevétel esetén pedig felelős minden olyan kárért is, amely anélkül nem következett volna be.
3. A jelen szerződésből eredő teljesítési kötelezettséget teljesítheti a Vállalkozó vagy a nem természetes személy alvállalkozó jogutódja, ha ezek valamelyike, mint gazdasági társaság átalakul vagy a szervezet jogutódlással megszűnik.
4. Felek rögzítik, hogy Megrendelő a szerződéses időtartam alatt nettó 25 millió Ft keretösszegben jogosult a nyomdai szolgáltatás igénybevételére. A teljes keretösszeg felhasználása Ajánlatkérőnek joga, de nem kötelezettsége.
5. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban (elsősorban faxon) értesíteni a másik felet, s közölni vele az esemény körülményeit, okát és feltehetően várható időtartamát. Abban az esetben, ha mindkét fél által elismerten vis maior következett be, Felek jelen szerződést közös megegyezéssel módosíthatják.
6. A szerződést mindkét fél belegyezésével kizárólag a Kbt. rendelkezéseinek megfelelően, írásban lehet módosítani. Nem minősül szerződésmódosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

Felek elfogadják, hogy a hatályos szerződés módosítása csak a támogatást nyújtó jóváhagyását követően lehetséges.

1. Amennyiben jelen szerződés egy rendelkezése teljes egészében vagy részben érvénytelenné válna, a szerződés érvényessége egyebekben azonban fennmarad, kivéve, ha e rész nélkül a felek a szerződést nem kötötték volna meg.
2. A jelen szerződés rendes felmondással nem szűntethető meg, a szerződéstől a Felek egyoldalúan nem állhatnak el.

Ha a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti, a Megrendelő jogosult a szerződéstől elállni. A felek ilyen lényeges fizetőképességben bekövetkező változásnak tekintik különösen, ha a Vállalkozóval szemben a szerződés teljesítésének időtartama alatt jogerőre emelkedett fizetési meghagyás útján követelés érvényesítése van folyamatban, illetve csőd-, felszámolási-, vagy végrehajtási eljárást elrendelő jogerős határozat hatálya alatt áll. Amennyiben Vállalkozó fizetőképességében lényeges változás következik be, köteles a Megrendelőt a körülmény bekövetkezésétől számított 8 napon belül írásban értesíteni. A Megrendelő jogosult a szerződéstől továbbá elállni különösen, ha a Vállalkozó szerződéses kötelezettségének nem tesz eleget.

1. A Kbt. 143. § (1) bekezdése alapján Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

1. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból (Kbt. 143.§ (2) bekezdés).
2. A Kbt. 143.§ (3) bekezdése alapján Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

1. Vállalkozó a Kbt. 136. § (1) bekezdése alapján kötelezettséget vállal arra, hogy:

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozó vonatkozó adatokat az országok közötti jogsegély igénybevétele nélkül.

1. A Felek ezen okirat aláírásával egybehangzóan kijelentik azt, hogy a jelen szerződésből eredő szerződéses jogviszonyukból keletkező vitájuk rendezésére nem vesznek igénybe mediátori közreműködést. Jelen szerződéssel és annak tartalmával, valamint a konkrét munkával és a munkavégzés során bekövetkező eseményekkel kapcsolatos vitás kérdéseiket Felek megpróbálják békés úton, egymás között rendezni. Ennek eredménytelensége esetén felmerülő műszaki ár- és egyéb vita tekintetében szerződő felek alávetik magukat a debreceni székhelyű bíróság kizárólagos illetékességének.
2. Szerződő felek magukra nézve kötelezőnek fogadják el, hogy a Kbt. és az államháztartásról szóló 1992. évi XXXVIII. törvény szerint illetékes ellenőrző szervezetek feladat-és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.
3. A jelen szerződésben nem rendezett kérdésekben a felek jogviszonya tekintetében a Polgári Törvénykönyvről, továbbá a közbeszerzésekről szóló tv. és egyéb vonatkozó hatályos jogszabályok rendelkezései az irányadók.
4. A környezetvédelmi termékdíjról szóló 2011. évi LXXXV. törvény (Ktdt.) végrehajtásáról szóló 343/2011. (XII.29.) Kormányrendelet 26. § (1) bekezdésében foglaltakra tekintettel Megrendelő kijelenti, hogy jelen szerződés keretében megrendelt szolgáltatás nemreklámhordozó papír belföldi előállítására vonatkozik. A megrendelt termékek a Ktdt. 2. § 26. pontja alapján a közhasznú szervezet, állami, önkormányzati szerv által, alapfeladata körében kiadott kiadvány, időszaki lap.
5. Jelen szerződés 4 (négy) db egymással szó szerint megegyező példányban készült, melyet a Felek – ideértve a szerződés elválaszthatatlan részét képező mellékleteit is – elolvasás és értelmezés után, mint akaratukkal mindenben megegyezőt jóváhagyólag írták alá. A szerződés 3 (három) db eredeti példánya a Megrendelőt és 1 (egy) db eredeti példánya pedig a Vállalkozót illeti meg.

|  |  |
| --- | --- |
| .………………………………….. | .………………………………….. |
| **Bódor Edit**  **ügyvezető**  **Főnix Rendezvényszervező Közhasznú Nonprofit Kft.** |  |
| **Megrendelő** | **Vállalkozó** |